200 első randi

A ***200 első randi*** a Viasat 3 első saját gyártású magyar televíziós sorozata. Az első adás 2018. október 1-én került levetítésre. 60 részen keresztül minden hétköznap 20:00-tól látható a Viasat3 csatornán. Emellett a Sony Max megismétli az aktuális epizódot. A 2. évad 2019. szeptember 30-án került bemutatásra.

A sorozat a 2009-es argentin Ciega a Citas telenovella, valamint az ez alapján készült, 2014-ben megjelent Ciega a Citas (Vak Randik) című spanyol telenovella magyar változata. (A történet jobbára

a spanyol szabados adaptáción alapszik, de az eredeti változatból is emeltek át a magyar készítők elemeket.) A remek nézettségnek köszönhetően a Viasat 3 berendelte a sorozat 58 részes második (záró) évadát.

## Történet

A sok humorral és érzelemmel fűszerezett sorozatban a harmincas éveiben járó, kissé szétesett és slampos Luca (Gáspár Kata) mindennapjait követhetik nyomon a nézők. A szingli lányt villámcsapásként éri húga (Kovács Panka) eljegyzése, és ha ez nem lenne elég, véletlenül meghallja édesanyja (Pápai Erika) csípős megjegyzését azzal kapcsolatban, hogy várhatóan húga esküvőjére is egyedül érkezik majd. Luca ekkor megfogadja, hogy nem így lesz, és 275 nap alatt megtalálja az igazit, miközben igyekszik a munkahelyén megjelenő kihívásoknak is eleget tenni.

## Előkészületek és gyártás

A forgatás előkészületei már 2017-ben, a tényleges munka 2018 nyarán kezdődött. 20 külső helyszínen, valamint egy 1000 m2 alapterületű stúdióban került felvételre a sorozat. A stábnak összesen 100 nap állt rendelkezésére a forgatás lebonyolításához, amelyben komoly nehézséget okozott a színházban játszó színészek egyeztetése. A szereplők kiválasztását egy fél éves *casting* folyamat előzte meg.

## Változatok

* *Ciega a citas*, (Vakrandik) 2009-10, Argentina, Televisión Publica Argentina
* *Soltera otra vez*, 2012 Chile, Canal 13
* *Ciega a citas*, 2014 Spanyolország, TV Cuatro
* *Singielka*, 2015 Lengyelország, TVN
* *Cita a ciegas*, 2019 Mexikó, Televisa (főszerepben: Victoria Ruffo, Arturo Peniche, Omar Fierro, Sofia Garza és Gonzalo Pena)

## Videók

### Előzetesek

200 első randi - új évad szeptember 30-tól a VIASAT3-on!Vegyük át újra! - 200 első randi és Észbontók minden hétköznap az esti film előtt a VIASAT3-on!200 első randi - új évad októberben a VIASAT3-on!
### Részek

200 első randi - 2. évad 1. rész TELJES EPIZÓD200 első randi - 2. évad 2. rész - nézz bele a TELJES EPIZÓDBA!200 első randi - 2. évad 3. rész - nézz bele a TELJES EPIZÓDBA!200 első randi - 2. évad 4. rész - nézz bele a TELJES EPIZÓDBA!200 első randi - 2. évad 5. rész - nézz bele a TELJES EPIZÓDBA!200 első randi - 2. évad 6. rész - nézz bele a TELJES EPIZÓDBA!200 első randi - 2. évad 7. rész - nézz bele a TELJES EPIZÓDBA!200 első randi - 2. évad 8. rész - nézz bele a TELJES EPIZÓDBA!200 első randi - 2. évad 9. rész - nézz bele a TELJES EPIZÓDBA!200 első randi - 2. évad 10. rész - nézz bele a TELJES EPIZÓDBA!
## Jegyzetek

1. ↑ A 200 első randi új évadával és több más premierrel indítják az őszt a Sony tévécsatornái. media1.hu (2019-09-12). Retrieved on szeptember 12, 2019.
2. ↑ Origo. „Bizarr, kínos és vicces vakrandikba menekült Gáspár Kata”, *http://www.origo.hu/* (Hozzáférés ideje: 2018. október 6.) (magyar nyelvű)
3. ↑ „Új magyar sorozat a láthatáron - Mi már láttuk a 200 első randi 1. epizódját”, *Funzine*, 2018. szeptember 18. (Hozzáférés ideje: 2018. október 6.) (hu-HU nyelvű)
4. ↑ Origo. „Gáspár Katával, Trokán Péterrel jön egy 60 részes magyar sorozat”, *http://www.origo.hu/* (Hozzáférés ideje: 2018. október 6.) (magyar nyelvű)
5. ↑ „Új magyar sorozat – 200 első randi”, *Filmtekercs.hu*, 2018. szeptember 13. (Hozzáférés ideje: 2018. október 6.) (hu-HU nyelvű)
6. ↑ https://es.wikipedia.org/wiki/Ciega\_a\_citas

## Források

* A Viasat3 honlapja
* Gáspár Kata: Nagy próbatétel ez, de humorral, idegekkel ki lehet bírni
* A 200 első randiban el is hisszük, hogy lakják a díszletet